Diari Oficial de la Generalitat Valenciana


Sumari del DOGV 7668, del 30-11-2015 (2015/9713)

DECRET 217/2015, de 27 de novembre, del Consell, de modificació del Decret 160/2015, de 18 de setembre, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/11/27/217/dof/vci/html**

### Dades del document

Número de DOGV
:   7668

Data del DOGV
:   30-11-2015

Secció del DOGV
:   I. DISPOSICIONS GENERALS

Número del document
:   2015/9713


Data del document
:   27-11-2015

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Decret

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * organització administrativa
    * administració regional
    * legislació
    * reglament intern

DECRET 217/2015, de 27 de novembre, del Consell, de modificació del Decret 160/2015, de 18 de setembre, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació. [2015/9713]  
PREÀMBUL  
  
L'assignació de competències pel Consell a la Conselleria de Justícia, Administració Pública, Reformes Democràtiques i Llibertats Públiques i a la Conselleria de Transparència, Responsabilitat Social, Participació i Cooperació, efectuada respectivament per mitjà dels decrets 154/2015 i 160/2015, de 18 de setembre, que aproven els reglaments orgànics i funcionals de cada una d'aquestes conselleries, en relació amb la memòria històrica, aconsella la modificació d'aquest últim decret, després de les experiències adquirides en aquest breu espai de temps, a fi de precisar les competències de la Direcció General de Responsabilitat Social i Foment de l'Autogovern, adscrita a la Conselleria de Transparència, Responsabilitat Social, Participació i Cooperació.  
Per això, de conformitat amb el que establixen els articles 28.f i 64 de la Llei 5/1983, de 30 de desembre, de la Generalitat, del Consell, a proposta del conseller de Transparència, Responsabilitat Social, Participació i Cooperació i amb la deliberació prèvia del Consell, en la reunió del dia 27 de novembre de 2015,  
  
  
DECRETE  
  
Article únic. Modificació  
Es modifica l'article 10.2.i i l'article 11.2.2.m del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, la redacció del qual s'incorpora en l'annex d'aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
  
València, 27 de novembre de 2015.  
  
El president de la Generalitat,  
XIMO PUIG I FERRER  
  
El conseller de Transparència, Responsabilitat  
Social, Participació i Cooperació,  
MANUEL ALCARAZ RAMOS  
  
  
  
ANNEX  
Nova redacció dels preceptes modificats del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació  
  
1. La lletra i de l'article 10.2 queda redactada com segueix:  
«i) Informar les administracions de la Comunitat Valenciana i donar-los suport en matèria de promoció de l'autogovern i participar en tots aquells òrgans que, si és el cas, es creen relatius a la recuperació de la memòria històrica, com a eina per a completar la visió que ha de tindre la societat valenciana del seu autogovern».  
2. La lletra m de l'article 11.2.2 queda redactada com segueix:  
«m) Dissenyar i executar les actuacions relacionades amb la promoció i la divulgació de l'autogovern i les seues institucions i participar en tots aquells òrgans que, si és el cas, es creen relatius a la recuperació de la memòria històrica, com a eina per a completar la visió que ha de tindre la societat valenciana del seu autogovern o autonomia».


Còpia Permalink ELI